**การวิเคราะห์และคำอธิบายระหว่างกาลของฝ่ายจัดการ (Interim Management Discussion and Analysis)**

**ภาพรวมของการดำเนินธุรกิจ**

* รายได้จากการให้บริการเดินรถเพิ่มขึ้น 5.8% เป็น 426.51 ล้านบาท จากการเติบโตของรายได้ค่าเดินรถตามสัญญาในส่วนต่อขยายสายสุขุมวิท และสายสีลม
* รายได้จากธุรกิจโฆษณาลดลง 2.6% เป็น 422.18 ล้านบาท จากช่วงเดียวกันของปีก่อน จากการลดลงของรายได้จากโมเดิร์นเทรด
* รายได้จากการให้บริการพื้นที่เพิ่มขึ้น 21.2% เป็น 98.08 ล้านบาท จากช่วงเดียวกันของปีก่อน จากการเพิ่มขึ้นของพื้นที่เช่าบนสถานีในส่วนต่อขยายเป็นหลัก
* รายได้จากการให้บริการอื่นเพิ่มขึ้น 11.3% เป็น 106.30 ล้านบาท จากช่วงเดียวกันของปีก่อน จากการเพิ่มขึ้นของรายได้จากรวมงบการเงินของมาสเตอร์ แอด และการเพิ่มขึ้นของรายได้ธุรกิจให้บริการเงินอิเล็คทรอนิค
* กำไรสุทธิสำหรับงวดก่อนหักส่วนของผู้ถือหุ้นส่วนน้อย เท่ากับ 639.58 ล้านบาท เพิ่มขึ้น 35.3% จากช่วงเดียวกันของปีก่อน

**การเปลี่ยนแปลงที่มีนัยสำคัญต่องบการเงิน**

* ในระหว่างปี 2558/59 บริษัทย่อย (วี จี ไอ โกลบอล มีเดีย จำกัด (มหาชน)) ได้ยุติการดำเนินธุรกิจสื่อโฆษณาในโมเดิร์นเทรดทั้งหมดทำให้รายได้ค่าโฆษณาลดลง อย่างไรก็ดีรายได้จากสื่อโฆษณาในอาคารสำนักงานและสื่ออื่นๆยังมีการเติบโตอย่างต่อเนื่อง
* เมื่อวันที่ 31 พฤษภาคม 2559 บริษัทย่อย (วี จี ไอ โกลบอล มีเดีย จำกัด (มหาชน)) เข้าซื้อหุ้นสามัญของบริษัท มาสเตอร์ แอด จำกัด (มหาชน) (“มาสเตอร์ แอด”) เพิ่มเติมจำนวน 375 ล้านหุ้น คิดเป็นร้อยละ 12.46 ของจำนวนหุ้นที่ชำระแล้วทั้งหมดของมาสเตอร์ แอด จากกลุ่มผู้ถือหุ้นเดิม เมื่อนับรวมกับหุ้นของมาสเตอร์ แอด ที่บริษัทย่อยถืออยู่เดิมจำนวน 750,967,400 หุ้น ทำให้บริษัทย่อยถือหุ้นใน มาสเตอร์ แอด เป็นจำนวนรวมทั้งสิ้น 1,125,967,400 หุ้น คิดเป็นร้อยละ 37.42 ของจำนวนหุ้นที่ชำระแล้วทั้งหมดของมาสเตอร์ แอด และทำให้บริษัทย่อยเป็นผู้ถือหุ้นที่มีเสียงส่วนใหญ่ และสามารถสั่งการกิจกรรมที่สำคัญของมาสเตอร์ แอด อีกทั้ง ผู้ถือหุ้นรายอื่นเป็นผู้ถือหุ้นรายย่อย ๆ เท่านั้น ดังนั้น มาสเตอร์ แอด จึงถือเป็นบริษัทย่อยของกลุ่มกิจการ บริษัทย่อยนำงบการเงินของมาสเตอร์ แอด มารวมในการจัดทำงบการเงินรวมตั้งแต่วันที่ 31 พฤษภาคม 2559 ซึ่งเป็นวันที่บริษัทย่อยมีอำนาจในการควบคุมมาสเตอร์ แอด

**งบกำไรขาดทุน**

**รายได้รวม**

|  |  |  |  |  |
| --- | --- | --- | --- | --- |
|  | **งบการเงินรวม** | | | |
|  | **สำหรับงวดเก้าเดือนสิ้นสุดวันที่ 30 มิถุนายน** | | | |
|  | **(สอบทาน)**  **2559** | **(สอบทาน)**  **2558** | **เพิ่มขึ้น/(ลดลง)** | **%** |
| **รายได้จากการให้บริการ** |  |  |  |  |
| รายได้จากการให้บริการเดินรถ | 426.51 | 403.24 | 23.27 | 5.8% |
| รายได้ค่าโฆษณา | 422.18 | 433.24 | (11.06) | -2.6% |
| รายได้จากการให้บริการพื้นที่ | 98.08 | 80.90 | 17.18 | 21.2% |
| รายได้จากการให้บริการอื่น | 106.30 | 95.47 | 10.83 | 11.3% |
| **รวมรายได้จากการให้บริการ** | **1,053.07** | **1,012.84** | **40.22** | **4.0%** |

บีทีเอสซีและบริษัทย่อย มีรายได้ดำเนินการหลักมาจากรายได้จากการให้บริการ เท่ากับ 1,053.07 ล้านบาท คิดเป็นร้อยละ 72.2 ของรายได้รวม ซึ่งเพิ่มขึ้น 40.23 ล้านบาท หรือลดลงร้อยละ 21.9 เมื่อเปรียบเทียบกับปีก่อน โดยเป็นการเพิ่มขึ้นจากรายได้จากการให้บริการเดินรถ รายได้จากการให้บริการพื้นที่ และรายได้จากการให้บริการอื่น สำหรับรายได้ค่าโฆษณา ลดลงจากปีก่อน

รายได้จากค่าโฆษณา เท่ากับ 422.18 ล้านบาท ลดลง 11.06 ล้านบาท หรือลดลงร้อยละ 2.6 สาเหตุหลักมาจากธุรกิจสื่อโฆษณาในโมเดริน์เทรดลดลง เนื่องจาก 2 ปัจจัยหลัก 1) สัญญาในการรับบริหารจัดการในห้างเทสโก้โลตัสได้ทยอยสิ้นสุดลงระหว่างเดือนธันวาคม 2557 ถึง เดือนกุมภาพันธ์ 2558 และ 2) การตัดสินใจยกเลิกสัญญากับห้างสรรพสินค้าบิ๊กซี (บิ๊กซี) ก่อนครบกำหนด เนื่องจากพบว่ามีสื่อโฆษณาที่ไม่ใช่ของบริษัทย่อย เป็นจำนวนมากในพื้นที่ที่บริษัทฯ ได้รับสิทธิแต่เพียงผู้เดียว โดยบิ๊กซีไม่สามารถควบคุมแก้ไขเหตุการณ์ดังกล่าวได้ตามเงื่อนไขที่ระบุในสัญญา ส่งผลกระทบต่อการลดลงของรายได้และความสามารถในการทำกำไรของบริษัทย่อยอย่างมีนัยสำคัญ

รายได้จากการให้บริการเดินรถ เท่ากับ 426.51 ล้านบาท เพิ่มขึ้น 23.27 ล้านบาท หรือเพิ่มขึ้นร้อยละ 5.8 เป็นผลมาจากการเพิ่มขึ้นของรายได้ค่าบริหารการเดินรถ (O&M) ตามสัญญาเดินรถและซ่อมบำรุงในส่วนต่อขยายของระบบรถไฟฟ้าขนส่งมวลชนกรุงเทพมหานคร

รายได้จากการให้บริการพื้นที่ เท่ากับ 98.08 ล้านบาท เพิ่มขึ้น 17.18 ล้านบาทหรือ เพิ่มขึ้นร้อยละ 21.2 เป็นผลจากรายได้ค่าเช่าพื้นที่บนสถานีบีทีเอสเพิ่มขึ้น จากอัตราค่าเช่าสัญญาในปีก่อน และปริมาณการเช่าพื้นที่ร้านค้าขนาดเล็กเพิ่มมากขึ้น

รายได้จากการให้บริการอื่น เท่ากับ 106.3 ล้านบาท เพิ่มขึ้น 10.83 ล้านบาท หรือลดลงร้อยละ 11.3 เป็นผลมาจากการเพิ่มขึ้นของรายได้ค่าใช้บัตรแรบบิท และ รายได้ค่าบริการของมาสเตอร์แอดจากการรวมงบการเงิน

นอกจากรายได้จากการดำเนินงานข้างต้น บีทีเอสซี และบริษัทย่อยมีรายได้ ดอกเบี้ยรับ เท่ากับ 153.56 ล้านบาท คิดเป็นร้อยละ 10.53 ของรายได้รวม เพิ่มขึ้น 1.45 ล้านบาท เมื่อเปรียบเทียบกับปีก่อน นอกจากนี้ยังมีเงินปันผลรับจากบริษัทย่อย 7.67 ล้านบาท รายได้พิเศษจากการจำหน่ายเงินลงทุนของบริษัทเป็นจำนวน 5.61 ล้านบาท กำไรจากการเปลี่ยนสถานะเงินลงทุนในมาสเตอร์ แอด 207.44 ล้านบาท และ รายได้อื่นๆ 31.56 ล้านบาท

**ค่าใช้จ่าย**

ในไตรมาสที่หนึ่งของปี 2559/2560 บีทีเอสซีและบริษัทย่อย มีค่าใช้จ่ายรวม 640.12 ล้านบาท เพิ่มขึ้น 95.61 ล้านบาท หรือลดลงร้อยละ 17.6 เมื่อเปรียบเทียบกับปีก่อน โดยมีรายละเอียดการลดลงของค่าใช้จ่าย ดังต่อไปนี้

|  |  |  |  |  |
| --- | --- | --- | --- | --- |
|  | **งบการเงินรวม** | | | |
|  | **สำหรับงวดเก้าเดือนสิ้นสุดวันที่ 30 มิถุนายน** | | | |
|  | **(สอบทาน)**  **2559** | **(สอบทาน)**  **2558** | **เพิ่มขึ้น/(ลดลง)** | **%** |
| **ค่าใช้จ่าย** |  |  |  |  |
| ค่าใช้จ่ายในการบริการและบริหาร | 597.91 | 532.20 | 65.71 | 12.3% |
| ค่าใช้จ่ายในการขาย | 42.21 | 12.31 | 29.90 | 242.9% |
| **รวมค่าใช้จ่าย** | **640.12** | **544.51** | **95.61** | **17.6%** |
| ค่าใช้จ่ายทางการเงิน | 56.92 | 87.48 | (30.56) | -34.9% |
| ค่าใช้จ่ายภาษีเงินได้ | 125.96 | 117.61 | 8.35 | 7.1% |
| **รวม** | **823.00** | **749.60** | **73.4** | **9.8%** |

บีทีเอสซีและบริษัทย่อย มีค่าใช้จ่ายหลักมาจากค่าใช้จ่ายในการให้บริการและบริหาร เท่ากับ 597.91 ล้านบาท คิดเป็นร้อยละ 41.0 ของรายได้รวม เพิ่มขึ้น 65.72 ล้านบาท หรือเพิ่มขึ้นร้อยละ 12.3 เมื่อเปรียบเทียบกับปีก่อน โดยปัจจัยหลักมาจาก (1) เพิ่มขึ้นในส่วนค่าใช้จ่ายที่เกี่ยวข้องกับพนักงาน รวมถึงค่าซ่อมแซมและบำรุงรักษา ของการให้บริการเดินรถ (2) เพิ่มขึ้นในส่วนต้นทุนการบำรุงรักษาอุปกรณ์และระบบของสื่อโฆษณาดิจิทัลใหม่

ค่าใช้จ่ายในการขายเพิ่มขึ้น 29.90 ล้านบาท เป็น 42.21 ล้านบาทจาก 12.31 ล้านบาท เนื่องจากการเพิ่มขึ้นของค่าใช้จ่ายในการขายของ MACO หลังจากมีการรวมงบการเงิน

นอกจากนี้บีทีเอสซีและบริษัทย่อย มีค่าใช้จ่ายทางการเงิน จำนวน 56.9 ล้านบาท ลดลง 30.6 ล้านบาท หรือลดลงร้อยละ 34.9 จากปีก่อน สาเหตุจากการลดลงของดอกเบี้ย เนื่องจากหุ้นกู้ระยะยาวชุดที่ 4 ของบีทีเอสซีได้ครบกำหนดชำระคืนเงินต้น